<classify> SIMBA imeanza kampeni zake za kutetea taji la Ligi Kuu kwa ushindi wa mabao 3-1 kwenye Uwanja wa Uhuru Dar es Salaam dhidi ya JKT Tanzania jana.Mfungaji bora wa msimu uliopita, Meddie Kagere alifungua akaunti ya mabao jana akiwania tena kiatu hicho akifunga mabao mawili ya mwanzo kabla Miraji Athumani hajafunga bao la tatu.Simba ilianza mechi hiyo kwa kasi na Kagera kuandika bao dakika ya kwanza tu ya mchezo akiunganisha pasi nzuri ya Mzamiru Yassin ndani ya 18 kabla ya kumcham- bua kipa wa JKT na kuujaza mpira wavuni.Bao hilo lilifanya Simba waendelee kupambana kutengeneza mashambulizi lakini mbele kunakosekana muunganiko mzuri wa kukamilisha nafasi hizo, katika dakika 16 za mwanzo, JKT hawakuwa na utulivu wakionekana kukosa maamuzi wanapokuwa na mpira. Kagere aliiandikia Simba bao la pili katika dakika ya 58 kwa shuto akiwa kwenye 18 baada ya kupokea pasi ya mwisho kutoka kwa Mzamiru.Miraji Athumani aliyeingia dakika ya 60 kuchukua nafasi ya Deo Kanda alifunga bao la tatu katika dakika ya 74 kwa mpira wa kichwa alioukwamisha nyavuni akipokea pasi ya Kagere. Bao la kufutia machozi la JKT Tanza- nia lilipatikana dakika ya 87 kupitia kwa Edward Songo aliyefunga kwa shuti kali lililomshinda kipa wa Simba, Aishi Manula nje ya 18.Katika mechi ya jana, kocha wa Simba, Patrick Aussems aliwaanzisha wachezaji Wabrazil Tairone Santos na Gerson Fraga kucheza pamoja safu ya ulinzi kwa mara ya kwanza tangu wasajiliwe Julai na kufanya vizuri.Simba SC: Aishi Manula, Haruna Shamte, Mohammed Hussein, Erasto Nyoni, Tairone Santos, Gerson Fraga, Deo KandaMiraj Athumani dk60, Muzamil Yassin, Meddie Kagere, Hassan Dilunga Sharif Shiboub dk71 na Clatous Chama Ibrahim Ajibu dk78. JKT Tanzania: Abdulrahman Moham- med, Madenge RamadhaniMichael Aidan dk64, Edward Charles, Mohammed Fakh, Rahim Juma, Jabir Aziz, Mwinyi Kazimoto, Hafidh Mussa, Hassan MatalemaSaid Luyaya dk79, Danny Lyanga na Ally Bilal EdwardSongo dk62.  <topic>: michezo 